KCE วอลุ่มทะลัก-บวกแรง 6% “ออลไทม์ไฮ” ลุ้นกำไร Q2 สดใส-ทั้งปีโตแตะ 2.2 พันลบ.
KCE วอลุ่มทะลัก-บวกแรง 6% “ออลไทม์ไฮ” ลุ้นกำไร Q2 โตเด่น-ทั้งปีโตกระฉูด 103% แตะ 2.2 พันลบ.
KCE วอลุ่มทะลัก-บวกแรง 6% “ออลไทม์ไฮ” ลุ้นกำไร Q2 โตเด่น-ทั้งปีโตกระฉูด 103% แตะ 2.2 พันลบ.
30 มิ.ย. 2564

ผู้สื่อข่าวรายงานว่า วันนี้(30 มิ.ย.64) ราคาหุ้นบริษัท เคซีอี อีเลคโทรนิคส์ จำกัด (มหาชน) หรือ KCE ณ 10.51 น. อยู่ที่ระดับ 78.00 บาท บวก 4.25 บาท หรือ 5.76% ด้วยมูลค่ามูลค่าซื้อขาย 1.53 พันล้านบาท ราคาหุ้นทำนิวไฮตั้งแต่เข้าตลาดเมื่อวันที่ 30 ส.ค.2531

บล.โนมูระ พัฒนสิน ระบุในบทวิเคราะห์วันนี้(30มิ.ย.2564) บริษัท เคซีอี อีเลคโทรนิคส์ จำกัด (มหาชน) หรือ KCE ภาพธุรกิจยังดีมาก คำสั่งซื้อปัจจุบันเพียงพอถึง พ.ย. แล้วตามกลุ่มลูกค้ารถยุโรป ที่มีความต้องการเซมิคอนดักเตอร์ และเพื่อปิดความเสี่ยงในภาวะเซมิคอนดักเตอร์ขาดแคลน
ขณะที่ บริษัทเตรียมเริ่มปรับราคากว่า 5% ตั้งแต่ ไตรมาส 2/2564 เพื่อชดเชยผลกระทบจากทองแดงสูงขึ้น โดยรวมมองกำไรไตรมาส 2/2564 ราว 559 ล้านบาท เพิ่มทั้ง เทียบช่วงเดียวกันของปีก่อน, เทียบไตรมาสก่อนหน้าและมองกำไรทั้งปี 2.2 พันล้านบาท โต 103% เทียบช่วงเดียวกันของปีก่อน จากยอดขายปี 2565 โตกว่า 28% และอัตรากำไรที่สูงขึ้น
Trading รับภาพ bullish ของกลุ่มอิเล็กทรอนิกส์และรถยนต์ โดยราคาหุ้นปัจจุบันมี PER21F ที่ 38 เท่า และเงินบาทอยู่ในแนวโน้มอ่อนค่า ล่าสุด 32.05 บาท/ดอลล่าร์ + 2 ปัจจัยบวก 1) ถูกนำเข้า SET50 มีผลวันนี้ 2) จีนมีมาตรการชะลอความร้อนแรงของโภคภัณฑ์ (รวมทองแดง) โดยการลดการถือครองในแหล่งสำรองเป็นสัญญาณบวกต่อต้นทุนทองแดงของ KCE ช่วงถัดไป ในภาวะที่ปรับราคาขายขึ้นมาได้แล้ว